উপরোক্ত অঙ্গীকারের আলোকে, গৃহীত চুক্তিখন্ড দফা সমূহ ও কার্যক্রম বিশ্লেষন করা হলে হতাশ হওয়া ছাড়া উপায় থাকে না। সিদ্ধান্তসমূহে ব্যাপকভাবে সাংবিধানিক নীতি নির্দেশ অমান্য করা হয়েছে। উদাহরণরূপে বলা যায় আঞ্চলিক পরিষদ ও জেলা পরিষদ সমূহ গণতান্ত্রিক ও প্রতিনিধিত্বশীল হয়নি। এই ক্ষেত্রে ক্ষমতা হয়েছে উপজাতীয় কুক্ষিগত এবং মনোনয়নভিত্তিক। ১৯৫১ সাল থেকে দেশে সামন্ত ব্যবস্থা বিলুপ্ত, কিন্তু এই পার্বত্য অঞ্চলে হিলট্রাক্ট ম্যানুয়েল ও পার্বত্য চুক্তি বলে, তিন উপজাতীয় রাজা ও হেডম্যান পরিচালিত সামন্ত ব্যবস্থা বহাল আছে। তাতে গণপ্রজাতন্ত্রী বাংলাদেশের স্বীকৃতি অনুপস্থিত।